પરંતુ કોઈ જ જાહેરાત વગત એકદમ જ અને ગુપ્ત રીતે કિમ જોંગ ઉનનું ચીન પહોંચવું, તેની અમેરિકા માટે નવી રણનીતિનો ભાગ માનવામાં આવે છે. ચીનની મુલાકાત બાદ નોર્થ કોરિયાના અમેરિકા પ્રત્યેના વલણમાં શું ફેરફાર આવે છે તે જોવાનું રસપ્રદ રહેશે. ચીન અને ઉત્તર કોરિયાની મિત્રતા ૭૩ વર્ષ જુની છે. જાપાનની ગુલામીમાંથી આઝાદી મળી તે પહેલા જ ચીન કોરિયાના કમ્યૂનિસ્ટ સંગઠન અને તેના નેતા કિમ ઈલ સંગ કે જે કિમ જોંગ ઉનના દદા હતા, તેનો સાથ આપતું આવ્યું છે.કોરિયાના બી ભાગ કરવામાં અને ઉત્તર કોરિયામાં કિમ ઈલની સરકાર બનાવવામાં પણ ચીનની મહત્વપૂર્ણ ભૂમિકા રહી છે. ચીન અને ઉત્તર કોરિયાની મિત્રતા જેટલી જુની છે, એટલી જ જુની અમેરિકા અને ઉત્તર કોરિયાની દુશ્મનાવટ છે. કોરિયાના વિભાજન બાદ જ અમેરિકાને કિમ ખાનદાર આંખના કણાની જેમ ખુંચી રહ્યું છે.ચીન અને ઉત્તર કોરિયા વચ્ચે એક સંધી પણ થઈ છે, જે પ્રમાણે કોઈ અન્ય દેશ ચીન કે ઉત્તર કોરિયામાંથી કોઈના પર પણ હુમલો કરે તો બંને દેશોએ તુરંત જ એકબીજાનો સહયોગ કરવો પડશે. થોડા સમય પહેલા જ આ બંને દેશોએ આ સંધિની સમયમર્યાદા વધારી.કેટલાક જાણકારોનું કહેવું છે કે, કિમની આ મુલાકાતથી એક વાત સ્પષ્ટ છે કે, તે દબાણમાં છે. ચીને કિમ પર બેઈજિંગ આવવાનું દબાણ બનાવ્યું છે. જાણીતા પુસ્તક ‘ન્યુક્લિયર શોડાઉન’ ના લેખક ગોર્ડોન ચાંગના હવાલાથી કહેવામાં આવ્યું છે કે, ચીને કિમ પર ખુબ જ દબાણ બનાવ્યું હતું. અચાનક બેઈજિંગ પહોંચવાનું કારણ એક જ છે કે ચીને તેમને આવવા જણાવ્યું છે.દુનિયાભરમાંથી અલગ-થલગ પડી ચુકેલા ઉત્તર કોરિયા માટે ચીન જ એકમાત્ર તેનો સહારો હતો, પરંતુ કેટલાક વર્ષોમાં બંને દેશોના સંબંધોમાં ખટાસ આવી ગઈ હતી. ચીન અને રશિયાએ ઉત્તર કોરિયા પર લગાવવામાં આવેલા પ્રતિબંધોનું સમર્થન કર્યું હતું.ચીને તાજેતરમાં જ ઉત્તર કોરિયાને ઓઈલ સહિતના અન્ય ઈંધણની સપ્લાઈ રોકી દીધી હતી. ત્યાર બાદ કિમ જોંગ માટે મુશ્કેલીઓ ઉભી થઈ ગઈ હતી. આમ અગાઉથી જ અનેક આંતરરાષ્ટ્રિય પ્રતિબંધોનો સામનો કરી રહેલા ઉત્તર કોરિયા માટે ચીન જ સૌથી મોટું ઈંધણ તેલનું સહાયક છે.ચીને નવેમ્બર મહિનામાં ઉત્તર કોરિયાના લોખંડ, કોલસો અને કાચની આયાત પર પ્રતિબંધ લગાવી દીધો હતો. આ પ્રતિબંધ ઉત્તર કોરિયા માટે અમેરિકાના પ્રતિનંધો કરતા પણ વધારે અસરકારક સાબિત થયો. ચીન દ્વારા લાગવવામાં આવેલા આ પ્રતિબંધથી કિમના સાશનના પાયા હચમચી ઉઠ્યાં હતાં. ઉત્તર કોરિયાની અર્થવ્યવસ્થા સંકોચાઈ ગઈ. આ જ અર્થવ્યવસ્થામાંથી તેને પોતાના પરમાણું અને મિસાઈલ ડેવલપમેન્ટ કાર્યક્રમો માટે પણ નાણાં ખર્ચવાના હતાં.ચાંગના જણાવ્યા પ્રમાણે, કિમ દક્ષિણ કોરિયાના રાષ્ટ્રપતિ મૂન જાયે સાથે આવતા મહિને જ મળશે. ત્યાર બાદ તે મે મહિનામાં અમેરિકા જશે. જેથી ચીનને લાગ્યું કે, આમ થવાથી તે આ વિસ્તારમાં કુટનૈતિક રીતે તો હાંસિયા પર ધકેલાઈ રહ્યું છે. માટે ચીને કિમને મળવા આવવાનું આમંત્રણ મોકલ્યું.કિમની આ મુલાકાતથી એક વાત તો નિશ્ચિત છે કે, તે ટ્રમ્પને મળતા પહેલા ચીનની મંજૂરી લેવા અને તેની સલાહ લેવા તૈયાર છે.ન્યુયોર્ક ટાઈમ્સે ઉત્તર કોરિયાના મુદ્દે ચીનની મુખ્ય એક્સપર્ટ યાંગ શિયુ કહે છે કે, આ મુલાકાતથી એક વાત તો સ્પષ્ટ છે કે, કિમ જોંગ ઉન ચીન સાથે ખરાબ થયેલા સંબંધો સુધારવા માંગે છે. ચીનના દબાણની જ અસર છે કે, કિમ તેમના પરમાણું હથિયારોનો બિલકુલ નાશ તો નહીં પણ આ કાર્યક્રમને અટકાવવાની શક્યતા પર વાતચીત માટે તૈયાર થઈ ગયું છે.